Suriyada ozod qilingan amerikalikning oilasi Rossiyaga minnatdorlik bildirdi

Fotograf Kevin Dous oilasi uning Suriyada ozod qilinishida ishtirok etgan Rossiya va Chexiya hukumatlariga minnatdorlik bildirdi. Bu haqda “RBK” xabar bermoqda.

“Biz AQSh hukumatiga oxirgi uch yil mobaynidagi tinimsiz urinishlari va Rossiya hamda Chexiya hukumatlariga Kevinni ozod etishdagi ishtiroki uchun cheksiz minnatdorlik bildiramiz”, — deyiladi Kevinning otasi Rendi Dous maktubida.
8-aprel, juma kuni AQSh Davlat departamenti rasmiy vakili Mark Toner ham 2012-yildan beri Suriyada asirlikda bo‘lgan Kevin Dousning ozod etilishida Rossiyaning ko‘magini e’tirof etdi.